title: Komission täytäntöönpanoasetus (EU) N:o 67/2012, annettu 25 päivänä tammikuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               26.1.2012

               FI

               Euroopan unionin virallinen lehti

               L 23/3

         KOMISSION TÄYTÄNTÖÖNPANOASETUS (EU) N:o 67/2012,
   annettu 25 päivänä tammikuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  149,3

                  MA

                  53,3

                  TN

                  93,3

                  TR

                  114,5

                  ZZ

                  102,6

                  0707 00 05

                  EG

                  217,9

                  JO

                  229,9

                  MA

                  148,6

                  TR

                  160,8

                  ZZ

                  189,3

                  0709 91 00

                  EG

                  91,5

                  ZZ

                  91,5

                  0709 93 10

                  MA

                  123,8

                  TR

                  159,7

                  ZZ

                  141,8

                  0805 10 20

                  AR

                  41,5

                  EG

                  53,8

                  MA

                  55,8

                  TN

                  58,6

                  TR

                  62,7

                  ZA

                  41,5

                  ZZ

                  52,3

                  0805 20 10

                  MA

                  85,8

                  ZZ

                  85,8

                  0805 20 30, 0805 20 50, 0805 20 70, 0805 20 90

                  CN

                  61,5

                  EG

                  79,2

                  IL

                  98,8

                  KR

                  91,7

                  MA

                  124,7

                  TR

                  97,8

                  ZZ

                  92,3

                  0805 50 10

                  TR

                  61,6

                  ZZ

                  61,6

                  0808 10 80

                  CA

                  126,3

                  CL

                  58,2

                  CN

                  85,2

                  MK

                  30,8

                  US

                  144,3

                  ZZ

                  89,0

                  0808 30 90

                  CN

                  71,3

                  TR

                  116,3

                  US

                  120,1

                  ZA

                  87,1

                  ZZ

                  98,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 931/2011, annettu 19 päivänä syyskuuta 2011 , Euroopan parlamentin ja neuvoston asetuksella (EY) N:o 178/2002 eläinperäisille elintarvikkeille asetetuista jäljitettävyysvaatimuksista  ETA:n kannalta merkityksellinen teksti

text:
               20.9.2011

               FI

               Euroopan unionin virallinen lehti

               L 242/2

         KOMISSION TÄYTÄNTÖÖNPANOASETUS (EU) N:o 931/2011,
   annettu 19 päivänä syyskuuta 2011,
   Euroopan parlamentin ja neuvoston asetuksella (EY) N:o 178/2002 eläinperäisille elintarvikkeille asetetuista jäljitettävyysvaatimuksista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 18 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 178/2002 18 artiklassa vahvistetaan yleiset elintarvikkeiden jäljitettävyyttä koskevat periaatteet. Siinä säädetään, että elintarvikkeiden jäljitettävyydestä on huolehdittava kaikissa tuotanto-, jalostus- ja jakeluvaiheissa. Lisäksi siinä säädetään, että elintarvikealan toimijoiden on voitava tunnistaa luonnollinen henkilö tai oikeushenkilö, joka on toimittanut niille elintarvikkeen. Näiden elintarvikealan toimijoiden on lisäksi voitava tunnistaa yritykset, joille niiden tuotteita on toimitettu. Nämä tiedot on annettava pyynnöstä toimivaltaisille viranomaisille.

               (2)

               Jäljitettävyys on välttämätöntä elintarvikkeiden turvallisuuden ja kuluttajille annettavien tietojen luotettavuuden varmistamiseksi. Erityisesti on välttämätöntä soveltaa jäljitettävyysvaatimusta eläinperäisiin elintarvikkeisiin, jotta helpotetaan vaarallisten elintarvikkeiden poistamista markkinoilta ja suojataan näin kuluttajia.

               (3)

               Asetuksen (EY) N:o 178/2002 18 artiklassa säädetyn elintarvikkeiden jäljitettävyyden toteuttamiseksi tarvitaan sekä elintarvikkeet toimittaneen elintarvikealan toimijan että sen elintarvikealan toimijan nimi ja osoite, jolle elintarvikkeet on toimitettu. Tämä vaatimus nojautuu ”askel taaksepäin – askel eteenpäin” -toimintamalliin, joka edellyttää, että elintarvikealan toimijoilla on käytössä järjestelmä, jonka avulla ne voivat tunnistaa tuotteidensa välittömät toimittajat ja välittömät asiakkaat paitsi, jos nämä ovat lopullisia kuluttajia.

               (4)

               Aiemmissa elintarvikekriiseissä on käynyt ilmi, että asiakirjat eivät aina riitä varmistamaan epäilyttävien elintarvikkeiden täysimääräistä jäljitettävyyttä. Asetuksen (EY) N:o 178/2002, elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (2), eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) ja ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (4) täytäntöönpanon aikana saatu kokemus on osoittanut, että elintarvikealan toimijoilla ei yleensä ole hallussaan tietoja, joilla voidaan varmistaa, että niiden elintarvikkeiden käsittelyn tai varastoinnin tunnistamiseen käyttämät järjestelmät ovat riittävät erityisesti eläinperäisten elintarvikkeiden alalla. Tämä on johtanut tällä alalla tarpeettoman suuriin taloudellisiin menetyksiin, koska elintarvikkeita ei ole voitu jäljittää nopeasti ja täysimääräisesti.

               (5)

               Tämän vuoksi on aiheellista vahvistaa tietyt säännöt eläinperäisten elintarvikkeiden erikoisalaa varten, jotta varmistetaan asetuksen (EY) N:o 178/2002 18 artiklassa asetettujen vaatimusten asianmukainen soveltaminen. Näillä säännöillä olisi sallittava (jonkin verran) joustonvaraa tarvittavien tietojen antamismuodon suhteen.

               (6)

               On aiheellista antaa lisätietoja erityisesti eläinperäisen elintarvikkeen määrästä sekä ilmoittaa erän tai lähetyksen (tapauksen mukaan) yksilöivä viite, elintarvikkeen yksityiskohtainen kuvaus ja lähetyspäivä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan säännökset, joilla pannaan täytäntöön asetuksella (EY) N:o 178/2002 elintarvikealan toimijoille eläinperäisten elintarvikkeiden osalta asetetut jäljitettävyysvaatimukset.
   2 artikla
   Soveltamisala
   1.   Tätä asetusta sovelletaan elintarvikkeisiin, jotka on asetuksen (EY) N:o 852/2004 2 artiklan 1 kohdassa määritelty jalostetuiksi ja jalostamattomiksi tuotteiksi.
   2.   Tätä asetusta ei sovelleta elintarvikkeisiin, jotka sisältävät sekä kasviperäisiä että jalostettuja eläinperäisiä tuotteita.
   3 artikla
   Jäljitettävyysvaatimukset
   1.   Elintarvikealan toimijoiden on varmistettava, että seuraavat eläinperäisten elintarvikkeiden lähetyksiä koskevat tiedot saatetaan sen elintarvikealan toimijan käyttöön, jolle elintarvike toimitetaan, sekä pyynnöstä toimivaltaiselle viranomaiselle:

               a)

               tarkka kuvaus elintarvikkeesta,

               b)

               elintarvikkeen määrä,

               c)

               sen elintarvikealan toimijan nimi ja osoite, joka on lähettänyt elintarvikkeen,

               d)

               lähettäjän (omistajan), jos se on eri kuin elintarvikkeen lähettänyt elintarvikealan toimija, nimi ja osoite,

               e)

               sen elintarvikealan toimijan nimi ja osoite, jolle elintarvike on lähetetty,

               f)

               vastaanottajan (omistajan), jos se on eri kuin se elintarvikealan toimija, jolle elintarvike on lähetetty, nimi ja osoite,

               g)

               erän tai lähetyksen (tapauksen mukaan) yksilöivä viite, sekä

               h)

               lähetyspäivä.

         2.   Edellä 1 kohdassa tarkoitetut tiedot on asetettava saataville niiden tietojen lisäksi, joita mahdollisesti edellytetään eläinperäisten elintarvikkeiden jäljitettävyyttä koskevan unionin lainsäädännön asiaan liittyvien säännösten nojalla.
   3.   Edellä 1 kohdassa tarkoitetut tiedot on saatettava päivittäin ajan tasalle ja pidettävä saatavilla ainakin siihen asti, kunnes voidaan kohtuudella olettaa, että elintarvike on nautittu.
   Elintarvikealan toimijan on toimivaltaisen viranomaisen pyynnöstä toimitettava tiedot ilman aiheetonta viivytystä. Elintarvikkeen toimittaja voi valita sen, missä muodossa tiedot asetetaan saataville, kunhan 1 kohdassa edellytetyt tiedot ovat selkeästi ja yksiselitteisesti sen elintarvikealan toimijan saatavilla ja löydettävissä, jolle elintarvike toimitetaan.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä syyskuuta 2011.

            Komission puolesta

         José Manuel BARROSO

            Puheenjohtaja

      (1)  EYVL L 31, 1.2.2002, s. 1.

      (2)  EUVL L 139, 30.4.2004, s. 1.

      (3)  EUVL L 139, 30.4.2004, s. 55.

      (4)  EUVL L 139, 30.4.2004, s. 206.


title: Komission täytäntöönpanoasetus (EU) N:o 1193/2013, annettu 22 päivänä marraskuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.11.2013

               FI

               Euroopan unionin virallinen lehti

               L 314/11

         KOMISSION TÄYTÄNTÖÖNPANOASETUS (EU) N:o 1193/2013,
   annettu 22 päivänä marraskuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  53,3

                  MA

                  41,4

                  MK

                  36,9

                  TR

                  83,5

                  ZZ

                  53,8

                  0707 00 05

                  AL

                  39,0

                  MK

                  57,9

                  TR

                  95,6

                  ZZ

                  64,2

                  0709 93 10

                  MA

                  126,5

                  TR

                  115,5

                  ZZ

                  121,0

                  0805 20 10

                  MA

                  75,4

                  TR

                  76,1

                  ZA

                  87,1

                  ZZ

                  79,5

                  0805 20 30, 0805 20 50, 0805 20 70, 0805 20 90

                  PK

                  59,4

                  SZ

                  56,2

                  TR

                  56,0

                  UY

                  56,2

                  ZA

                  192,9

                  ZZ

                  84,1

                  0805 50 10

                  TR

                  67,5

                  ZZ

                  67,5

                  0808 10 80

                  BA

                  54,0

                  BR

                  93,9

                  CL

                  102,3

                  MK

                  41,5

                  NZ

                  93,9

                  US

                  135,2

                  ZA

                  171,6

                  ZZ

                  98,9

                  0808 30 90

                  CN

                  57,5

                  TR

                  116,3

                  ZZ

                  86,9

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/2082, annettu 18 päivänä marraskuuta 2015, aineen Arctium lappa L. (maanpäälliset osat) hyväksymättä jättämisestä perusaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti)

text:
               19.11.2015

               FI

               Euroopan unionin virallinen lehti

               L 302/85

         KOMISSION TÄYTÄNTÖÖNPANOASETUS (EU) 2015/2082,
   annettu 18 päivänä marraskuuta 2015,
   aineen Arctium lappa L. (maanpäälliset osat) hyväksymättä jättämisestä perusaineena kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 23 artiklan 5 kohdan yhdessä sen 13 artiklan 2 kohdan kanssa,
   sekä katsoo seuraavaa:

               (1)

               Komissio vastaanotti 3 päivänä kesäkuuta 2014 asetuksen (EY) N:o 1107/2009 23 artiklan 3 kohdan mukaisesti hakemuksen laitokselta Institut Technique de l'Agriculture Biologique (ITAB) aineen Arctium lappa L. hyväksymisestä perusaineeksi. Hakemuksen mukana toimitettiin 23 artiklan 3 kohdan toisen alakohdan mukaisesti vaadittavat tiedot.

               (2)

               Komissio pyysi Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, tieteellistä apua. Elintarviketurvallisuusviranomainen esitti komissiolle teknisen raportin kyseisestä aineesta 27 päivänä marraskuuta 2014 (2). Komissio esitti pysyvälle kasvi-, eläin-, elintarvike- ja rehukomitealle 26 päivänä toukokuuta 2015 tarkastelukertomuksen (3) ja tämän ainetta Arctium lappa L. (maanpäälliset osat) koskevan hyväksymättä jättämisestä annettavan asetuksen luonnoksen.

               (3)

               Hakijan toimittama asiakirja-aineisto osoittaa, etteivät kaikki Arctium lappa L.:n maanpäälliset osat täytä Euroopan parlamentin ja neuvoston asetuksen (EY) N:o 178/2002 (4) 2 artiklassa määriteltyjä elintarvikkeiden kriteerejä.

               (4)

               Elintarviketurvallisuusviranomaisen teknisessä raportissa yksilöitiin erityisiä huolenaiheita, jotka liittyvät arctigeniinille sekä klorogeeni- ja kofeiinihapolle altistumiseen, ja sen vuoksi käyttäjille, työntekijöille, sivullisille, kuluttajille ja muille kuin kohde-eliöille aiheutuvaa riskin arviointia ei voitu saattaa päätökseen.

               (5)

               Komissio pyysi hakijaa toimittamaan huomautuksensa elintarviketurvallisuusviranomaisen teknisestä raportista ja tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.

               (6)

               Hakijan esittämistä perusteluista huolimatta ainetta koskevia huolenaiheita ei voida sivuuttaa.

               (7)

               Näin ollen, kuten komission tarkastelukertomuksessa todetaan, ei ole voitu vahvistaa, että asetuksen (EY) N:o 1107/2009 23 artiklassa säädetyt vaatimukset täyttyvät. Sen vuoksi on aiheellista jättää Arctium lappa L. (maanpäälliset osat) hyväksymättä perusaineena.

               (8)

               Tällä asetuksella ei rajoiteta mahdollisuutta esittää uusi hakemus aineen Arctium lappa L. (maanpäälliset osat) hyväksymiseksi perusaineena asetuksen (EY) N:o 1107/2009 23 artiklan 3 kohdan mukaisesti.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Perusaineena hyväksymättä jättäminen
   Ainetta Arctium lappa L. (maanpäälliset osat) ei hyväksytä perusaineena.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Jäsenvaltioiden ja EFSAn kanssa aineen Arctium lappa L. hyväksymisestä käydyn kuulemisen tulokset ja EFSAn päätelmät esiin nostetuista erityisistä kysymyksistä. EFSA supporting publication 2014:EN-699 31 pp.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).


title: Komission täytäntöönpanoasetus (EU) N:o 1398/2013, annettu 18 päivänä joulukuuta 2013 , Yhdistyneelle kuningaskunnalle vuodeksi 2013 kantasimpukoiden, isotaskuravun ja hämähäkkiravun osalta osoitetun pyyntiponnistuksen alentamisesta edellisvuoden liikakäytön vuoksi

text:
               21.12.2013

               FI

               Euroopan unionin virallinen lehti

               L 349/56

         KOMISSION TÄYTÄNTÖÖNPANOASETUS (EU) N:o 1398/2013,
   annettu 18 päivänä joulukuuta 2013,
   Yhdistyneelle kuningaskunnalle vuodeksi 2013 kantasimpukoiden, isotaskuravun ja hämähäkkiravun osalta osoitetun pyyntiponnistuksen alentamisesta edellisvuoden liikakäytön vuoksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 106 artiklan 1 ja 2 kohdan,
   sekä katsoo seuraavaa:

               (1)

               Yhdistyneelle kuningaskunnalle osoitettiin vuosittaisen pyyntiponnistuksen enimmäistaso kampasimpukoiden osalta ICES-alueella VII sekä isotaskuravun ja hämähäkkiravun osalta ICES-alueella VII vuosittaisen pyyntiponnistuksen enimmäistasojen vahvistamisesta tietyille alueille ja kalastuksille 19 päivänä heinäkuuta 2004 annetulla neuvoston asetuksella (EY) N:o 1415/2004 (2).

               (2)

               Kantasimpukoiden vuoden 2012 pyyntiponnistuksen enimmäistaso nostettiin 3 315 619 kilowattipäivästä 3 550 619 kilowattipäivään elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (3) 20 artiklan 5 kohdan mukaisten Yhdistyneen kuningaskunnan sekä Irlannin ja Alankomaiden välisten vaihtojen perusteella.

               (3)

               Yhdistyneessä kuningaskunnassa asetuksen (EY) N:o 1224/2009 mukaisesti suoritettujen tarkastusten ja Yhdistyneen kuningaskunnan viranomaisilta saatujen lisäselvitysten perusteella komissio havaitsi epäjohdonmukaisuuksia komissiolle mainitun asetuksen 33 artiklan mukaisesti ilmoitettujen tietojen ja vuoden 2012 tosiasiallisen pyyntiponnistuksen välillä, kun kyseessä ovat Yhdistyneen kuningaskunnan lipun alla purjehtivien alusten ICES-alueella VII pyytämät kampasimpukat, isotaskuravut ja hämähäkkiravut. Erot osoittavat, että Yhdistyneen kuningaskunnan kalastusalukset ovat ylittäneet pyyntiponnistustason, joka oli kyseisen laivaston käytettävissä vuonna 2012 asetuksen (EY) N:o 1415/2004 mukaisesti ja asetuksella (EY) N:o 2371/2002 mukautettuna. Tutkimusten ja selvitysten aikana saatujen todisteiden perusteella komissio on todennut, että kyseinen jäsenvaltio on ylittänyt pyyntiponnistuksen vuoden 2012 enimmäistason 451 641 kilowattipäivällä kantasimpukoiden osalta ja 38 462 kilowattipäivällä isotaskusavun ja hämähäkkiravun osalta.

               (4)

               Asetuksen (EY) N:o 1224/2009 106 artiklan 1 kohdassa säädetään, että jos komissio toteaa, että jokin jäsenvaltio on ylittänyt sille osoitetun pyyntiponnistuksen, komissio alentaa tuon jäsenvaltion tulevaa pyyntiponnistusta.

               (5)

               Asetuksen (EY) N:o 1224/2009 106 artiklan 2 kohdassa säädetään, että pyyntiponnistusta alennetaan seuraavana vuonna tai seuraavina vuosina soveltamalla mainitussa kohdassa vahvistettuja tiettyjä kertoimia.

               (6)

               Sen vuoksi on aiheellista alentaa Yhdistyneelle kuningaskunnalle osoitettua vuoden 2013 pyyntiponnistusta, kun kyseessä ovat kampasimpukat, isotaskuravut ja hämähäkkiravut ICES-alueella VII,

         ON HYVÄKSYNYT TÄMÄN ASETUKSEN:
   1 artikla
   Alennetaan asetuksessa (EY) N:o 1415/2004 vahvistettua Yhdistyneen kuningaskunnan vuosittaisen pyyntiponnistuksen enimmäistasoa kampasimpukoiden, isotaskuravun ja hämähäkkiravun osalta ICES-alueella VII vuonna 2013 liitteessä esitetyllä tavalla.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 1.

      (2)  EUVL L 258, 5.8.2004, s. 1.

      (3)  EYVL L 358, 31.12.2002, s. 59.

      LIITE

                  Laji

                  Pyyntiponnistuksen alkuperäinen enimmäistaso vuonna 2012 (1)

                  Pyyntiponnistuksen mukautettu enimmäistaso vuonna 2012

                  Pyyntiponnistuksen toteutunut taso vuonna 2012

                  Enimmäistason ja toteutuneen pyyntiponnistuksen välinen ero (liikakalastus)

                  Asetuksen (EY) N:o 1224/2009 106 artiklan 2 kohdan mukainen kerroin

                  Vähennys vuonna 2013

                  Kampasimpukat ICES-alueella VII

                  3 315 619

                  3 550 619

                  4 002 260

                  451 641
                  (12,7 % vuoden 2012 enimmäistasosta)

                  541 969
                  (liikakalastus * 1,2)

                  541 969

                  Isotaskurapu ja hämähäkkirapu ICES-alueella VII

                  543 366

                  543 366

                  581 828

                  38 462
                  (7 % vuoden 2012 enimmäistasosta)

                  42 308
                  (liikakalastus * 1,1)

                  42 308

         (1)  Neuvoston asetus (EY) N:o 1415/2004, EUVL L 258, 5.8.2004, s. 1.


title: Neuvoston täytäntöönpanoasetus (EU) N:o 1203/2013, annettu 26 päivänä marraskuuta 2013 , Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta

text:
               27.11.2013

               FI

               Euroopan unionin virallinen lehti

               L 316/1

         NEUVOSTON TÄYTÄNTÖÖNPANOASETUS (EU) N:o 1203/2013,
   annettu 26 päivänä marraskuuta 2013,
   Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23 päivänä maaliskuuta 2012 annetun neuvoston asetuksen (EU) N:o 267/2012 (1) ja erityisesti sen 46 artiklan 2 kohdan,
   sekä katsoo seuraavaa:

               (1)

               Neuvosto antoi 23 päivänä maaliskuuta 2012 asetuksen (EU) N:o 267/2012 Iraniin kohdistuvista rajoittavista toimenpiteistä.

               (2)

               Euroopan unionin yleinen tuomioistuin kumosi 16 päivänä syyskuuta 2013 asiassa T-489/10 (2) antamillaan tuomioilla neuvoston päätökset sisällyttää Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd ja Valfajr 8th Shipping Line Co. asetuksen (EU) N:o 267/2012 liitteessä IX olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.

               (3)

               Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd ja Valfajr 8th Shipping Line Co. olisi merkittävä uudelleen asetuksen (EU) N:o 267/2012 liitteessä IX olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, kunkin kohdalla mainittujen uusien perusteiden mukaisesti.

               (4)

               Asetuksen (EU) N:o 267/2012 liitteessä IX olevaan luetteloon henkilöistä ja yhteisöistä, joihin kohdistetaan rajoittavia toimenpiteitä sisältyvän yhteisön tunnistustietoja olisi muutettava.

               (5)

               Kolme yhteisöä olisi poistettava asetuksen (EU) N:o 267/2012 liitteessä IX olevasta luettelosta henkilöistä ja yhteisöistä, joihin kohdistetaan rajoittavia toimenpiteitä.

               (6)

               Jotta voidaan varmistaa tässä asetuksessa säädettyjen toimenpiteiden tehokkuus, asetuksen olisi tultava voimaan sen julkaisemispäivänä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 267/2012 liite IX tämän asetuksen liitteessä esitetyn mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 88, 24.3.2012, s. 1.

      (2)  Tuomio 16.9.2013 asiassa T-489/10, Islamic Republic of Iran Shipping Lines v. Euroopan unionin neuvosto.

      LIITE
      I   Lisätään jäljempänä luetellut yhteisöt asetuksen (EU) N:o 267/2012 liitteessä IX olevaan luetteloon
      III   Islamic Republic of Iran Shipping Lines – IRISL (Iranin islamilaisen tasavallan linjavarustamo)

      B.   Yhteisöt

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  1.

                  Islamic Republic of Iran Shipping Lines (IRISL)

                  No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Tehran, Iran;
                  IRISL:n IMO-numerot: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  IRISL on osallistunut aseisiin liittyvien tarvikkeiden laivaukseen Iranista vastoin YK:n turvallisuusneuvoston päätöslauselman 1747(2007) 5 kohdan määräyksiä. YK:n turvallisuusneuvoston Irania koskevalle pakotekomitealle raportoitiin kolmesta selvästä määräysten rikkomisesta vuonna 2009.

                  27.11.2013

                  2.

                  Bushehr Shipping Company Limited (alias Bimeh Iran)

                  143/1 Tower Road Sliema, Slm 1604, Malta;
                  Rekisterinumero C 37422;
                  c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Teheran, Iran;
                  IMO-numero: 9270658

                  Bushehr Shipping Company Limited on IRISL:n omistuksessa.

                  27.11.2013

                  3.

                  Hafiz Darya Shipping Lines (HDSL)
                  (alias HDS Lines)

                  No. 60, Ehteshamiyeh Square, 7th Neyestan Street, Pasdaran Avenue, Tehran, Iran.

                  HDSL jatkaa monien Iranin islamilaisen tasavallan linjavarustamon (IRISL) alusten todellisena omistajana ja edunsaajana. HDSL toimii näin ollen IRISL:n puolesta.

                  27.11.2013

                  4.

                  Irano Misr Shipping Company
                  (alias Nefertiti Shipping)

                  6, El Horeya Rd., El Attarein, Alexandria, Egypt;
                  Inside Damietta Port, New Damietta City, Damietta, Egypt;
                  403, El NahdaSt., Port Said, Port Said, Egypt.

                  Irano Misr Shipping Company, joka on IRISL:n edustaja Egyptissä, tarjoaa olennaisia palveluita IRISL-yhtiölle.

                  27.11.2013

                  5.

                  Irinvestship Ltd

                  10 Greycoat Place, London SW1P 1SB, United Kingdom;
                  Yrityksen rekisteröintinumero 41101 79

                  Irinvestship Ltd on IRISL:n omistuksessa.

                  27.11.2013

                  6.

                  IRISL (Malta) Ltd

                  Flat 1, 143 Tower Road, Sliema SLM 1604, Malta;
                  Rekisterinumero C 33735

                  IRISL omistaa enemmistön IRISL )Malta) Ltd:stä IRISL Europe GmbH:n välityksellä, joka on puolestaan IRISL:n omistuksessa. Näin ollen IRISL Malta Ltd on IRISL:n määräysvallassa.

                  27.11.2013

                  7.

                  IRISL Europe GmbH (Hamburg)

                  Schottweg 5, 22087 Hamburg, Germany;
                  Alv-tunnus DE217283818
                  Rekisterinumero HRB 81573

                  IRISL Europe GmbH (Hamburg) on IRISL:n omistuksessa.

                  27.11.2013

                  8.

                  IRISL Marine Services and Engineering Company

                  Sarbandar Gas Station, PO Box 199, Bandar Imam Khomeini, Iran;
                  Karim Khan Zand Avenue (tai: Karimkhan Avenue), Iran Shahr Shomai (tai: Northern Iranshahr Street), No 221, Tehran, Iran;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                  IRISL Marine Services and Engineering Company on IRISL:n määräysvallassa.

                  27.11.2013

                  9.

                  ISI Maritime Limited (Malta)

                  147/1 St. Lucia Street, Valetta, Vlt 1185, Malta;
                  Rekisterinumero C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran

                  Irano Hind Shipping Company omistaa ISI Maritime Limitedin kokonaan. IRISL puolestaan omistaa enemmistön Irano Hind Shipping Companysta. Näin ollen ISI Maritime Limited (Malta) on IRISL:n määräysvallassa. YK on nimennyt Irano Hind Shipping Companyn olevan IRISL:n omistuksessa tai määräysvallassa tai toimivan IRISL:n puolesta.

                  27.11.2013

                  10.

                  Khazar Shipping Lines (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                  Khazar Shipping Lines on IRISL:n omistuksessa.

                  27.11.2013

                  11.

                  Marble Shipping Limited
                  (Malta)

                  143/1 Tower Road, Sliema, Slm 1604, Malta;
                  Rekisterinumero C 41949

                  Marble Shipping Limited
                  (Malta) on IRISL:n omistuksessa.

                  27.11.2013

                  12.

                  Safiran Payam Darya (SAPID) Shipping Company
                  (alias Safiran Payam Darya Shipping Lines, SAPID Shipping Company)

                  33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran.

                  Safiran Payam Darya (SAPID) jatkaa monien Iranin islamilaisen tasavallan linjavarustamon (IRISL) alusten todellisena omistajana ja edunsaajana. Se toimii näin ollen IRISL:n puolesta.

                  27.11.2013

                  13.

                  Shipping Computer Services Company (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Tehran, Iran.

                  Shipping Computer Services Company on IRISL:n määräysvallassa.

                  27.11.2013

                  14.

                  Soroush Saramin Asatir (SSA)
                  (alias Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  No 14 (tai 5) Shabnam Alley, Fajr Street, Shahid Motahhari Avenue, PO Box 196365-1114, Tehran Iran.

                  Soroush Saramin Asatir (SSA) liikennöi ja hallinnoi monia Iranin islamilaisen tasavallan linjavarustamon (IRISL) aluksia. Näin ollen se toimii IRISL:n puolesta ja tarjoaa sille olennaisia palveluita.

                  27.11.2013

                  15.

                  South Way Shipping Agency Co. Ltd
                  (alias Hoopad Darya Shipping Agent)

                  Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;
                  Bandar Abbas Branch: Hoopad Darya Shipping Agency building, Imam Khomeini Blvd, Bandar Abbas, Iran;
                  Imam Khomieni Branch: Hoopad Darya Shipping Agency building B.I.K. port complex, Bandar Imam Khomeini, Iran;
                  Khorramshahr Branch: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;
                  Assaluyeh Branch: Opposite to city post office, no.2 telecommunication center, Bandar Assaluyeh, Iran;
                  Chabahar Branch: Osoite ei tiedossa;
                  Bushehr Branch: Osoite ei tiedossa.

                  South Way Shipping Agency Co Ltd hallinnoi konttiterminaalitoimintoja Iranissa and tarjoaa alushenkilöstöpalveluja Bandar Abbasissa IRISL:n puolesta. South Way Shipping Agency Co Ltd toimii näin ollen IRISL:n puolesta.

                  27.11.2013

                  16.

                  Valfajr 8th Shipping Line
                  (alias Valjafr 8th Shipping Line, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Tehran, Iran;
                  Shahid Azodi St., Karim Khan Zand Ave., Abiar Alley, PO Box 4155, Tehran, Iran.

                  Valfajr 8th Shipping Line on IRISL:n omistuksessa.

                  27.11.2013

            II   Poistetaan seuraavassa mainitut yhteisöt asetuksen (EU) N:o 267/2012 liitteessä IX olevasta luettelosta.

                  Iran Transfo

                  Oil Turbo Compressor Company (OTC)

                  Sakhte Turbopomp va Kompressor (SATAK) (alias Turbo Compressor Manufacturer, TCMFG)

            III   Korvataan asetuksen (EU) N:o 267/2012 liitteessä IX olevat, jäljempänä mainittua yhteisöä koskevat tiedot seuraavasti:
      I   Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt

      B.   Yhteisöt

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  1.

                  MASNA (Modierat Saakht Niroogahye Atomi Iran) Managing Company for the Construction of Nuclear Power Plants

                  P.O. Box 14395-1359, Tehran, Iran

                  AEOI:n ja Novin Energyn (molemmat nimetty YK:n turvallisuusneuvoston päätöslauselmassa 1737) alainen. Osallistuu ydinreaktorien kehittämiseen.

                  26.7.2010